
DON FRANE BULlC — RODOLJUB . 

J osip A n t e S ol do 


Kipar Franjo Kršinić ostvario je na spomeniku don Frane Bulića, što 
ga je u Zagrebu (1935) dala izraditi »Hrvatska žena«, osnovni poticaj 
njegova rada: »Iz kamena povijest a iz povijesti svijet i budućnost 
naroda « l 

Kao stari plemenski »žrec« — kako ga je nazvala Marija, udova Eugena 
KuroMća u pjesmi koju je skladao Eudolf Maltz — Kršinićev Bulić drži 
u rukama čvrsto kamen, drži dio sebe, kameno srce utkano u narodno 
biće. Nije, naime, don Frane dijelio prošlost od sadašnjosti a niti 
sadašnjost od budućnosti. Kamen koji je s ljubavlju spašavao od zabo¬ 
rava, koji mu je svjedočio o prošlosti, s istom je ljubavlju otkrivao 
suvremehicima te tako doprinosio društvenim, kulturnim i političkim 
gibanjima svog naroda. Kabinetski, istraživački rad za njega je bio 
utoliko nuždan, ukoliko je bio koristan narodu u sadašnjosti, pa i boljoj 
budućnosti. 

Stoga, iako je većinom bio zatvoren u čarobni krug istraživačkog rada, 
budno je pratio kulturne pokrete i politička kretanja te bio uvijek 
spreman da se idejno, više nego aktivno, angažira u svim poslovima koji 
su bili korisni njegovu narodu. Nije bio političar po struci, nije računao 
ha položaje niti se za njih borio, a nije se pokazao niti okretnim u 
javnom životu, ali je uvijek živio i radio za svoj narod. 

Temeljito klasično naobražen, prihvatio je vrline antičkih velikana i 
oplemenio ih kršćanskim krepostima kojih je odraze čitao na natpisima 
u Saloni (Solinu). Osobnim odgojem ostvario je unutarnju harmoniju 
punu humanizma. Ona se je tek ovdje-ondje znala poremetiti zbog 
žestoke naravi, osobnog ponosa, oštroga polemičnog tona, slično kao 
kod sv. Jeronima, kad se radilo o znanstvenim istinama ili o obrani 

• 

' U proglasu »Hrvatske« žene naglašava se kako je cilj podizanja spomenika: 
»eda i nakon smrti bude trajno u dragom Zagrebu među svojim Hrvatima«. 
Pjesmu »Žrec« pjevalo je oko 500 pjevača. Veličanstveno slavlje u Zagrebu, 
Hrvatska straža (unaprijed US), 7/1935, br. 213, 17. IX, 1—2 (osobito govor 
don Lovre Katićaj; I. BULIĆ. Prilikom otkrića spomenika don Frani Buliću, 
Novo Doba, 18/1935, br, 215, 3—4. 

vlastitog poštenja. Inače, posjedovao je širinu pogleda, tako da je — 
kako se izrazio Ljubo Karaman 2 — podjednako volio »obnovitelja 
rimskog carstva, našega domorodca Dioklecijana, i svete kršćanske 
prvoborce mučene od njega«. 

Svi koji su se s njim susretali osjetili bi nenametljivu duhovnu nadmoć 
tako da su ga svi, okrunjene glave i svjetski učenjaci, biskupi i crkveni 
dostojanstvenici, intelektualci i težaci Vranjica, Solina, Klisa i Splita, 
popovi i fratri, politički prvaci i agitatori cijenili i smatrali ga ne samo 
umom koji je stranom svijetu otkrio malu zemlju, bogatu starom 
tradicijom, nego i idejnim vođom, duhovnom veličinom, koga su pošti¬ 
vali i oni koji nisu bili istih načela. Svima je bio veliki »žrec«. 

1. U oporuci, napisanoj pred smrt, don Frane je ponosno istakao: »U 
.svom životu, pomoću Božjom, nastojao sam vršiti svoje dužnosti . . . 
prema svom hrvatskom narodu i prema znanosti, koju sam idealno 
prihvatio . . ,« :1 

Svoj naučni »credo« Bulić je sumirao u prigodi podjeljivanja počasnog 
doktorata Sveučilišta u Zagrebu (1921) ovim riječima: »Gojeći od mla¬ 
dih dana pretežno, na temelju klasičnih nauka, povijesnu znanost, shva¬ 
ćao sam sveđer njezin uzvišeni zadatak u smislu sve većega podizanja 
naroda na sveđ višu moralnu i kulturnu razinu i na nacionalno pri¬ 
premanje za dan slobode.« 4 U tim riječima najveće je svjedočanstvo 
don Franina rodoljublja. 

Uz arheološko otkrivanje spomenika iz antike, uz brigu oko čuvanja 
Dioklecijanove palače, uz istraživanje starokršćanskih bazilika i nekro¬ 
pola što je kroz duge godine objavljivao u Bullettinu /’ don Frane je 
budno pratio rad fra Luje Maruna u Kninu i Biskupiji, 0 bio jedan od 
pokretača »Hrvatskoga starinarskog društva u Kninu«, 7 pronašao kamen 
s imenom kneza Trpimira u Rižinicama, krunidbenu baziliku kralja 
Zvonimira u Solinu, crkve na Gospinu Otoku u Solinu, da bi strplji¬ 
vošću, ljubavlju i još više akribijom spojio devedeset kamenih ulomaka 
u jednu cjelinu dobivši epitaf s groba kraljice Jelene i tako otkrio 
svjedočanstvo ne samo redosljeda hrvatskih kraljeva u X. stoljeću, nego 

1 svetački lik majke kraljestva koja u starosti »posta zaštitnica siročadi 

• . . 

2 Novo doba, 17/1934. br. 180, 2. 

3 Iz oporuke don Frane Bulića, Hrvatska revija, 7/1934, br. 10, 554. 

4 I .BULIĆ, Svečana promocija za počasnog doktora filozofije Zagrebačkog 
sveučilišta Monsignora Frane Bulića direktora Arheološkog muzeja u Splitu 
i pokrajinskog konzervatora za stare spomenike dneva 3. decembra 1921. 

5 Bullettino di archeologia e storia dalmata (unaprijed BULL) — Bulić ga je 
uređivao od g. 1883. do 1927. Izdavao ga je na talijanskom jeziku da bi stra¬ 
ni stručnjaci mogli pratiti arheološka istraživanja na našem tlu. Vidi: Don 
Frani Buiiću in memoriam, Vjesnik za arh. i hist. dalmatinsku, LI/1940, V— 
VI. 

n F. BULIĆ, Starinske iskopine u Biskupiji, BULL, 9/1886, 4, 52—56; ISTI, 
Starinarsko kninsko društvo za hrvatske iskopine u Kninu, BULL, 10/1887, 1, 
16—18; ISTI, Hrvatski spomenici u kninskoj okolici, sv. I, Djela JAZU, knj. 
8, Zagreb, 1888. 

7 V. ŽIVIĆ, Don Frane Bulić u svijetlu starohrvatskih spomenika, Hrvatska 
revija, 7/1934, br. 10, 549. i si.; K. JURISIĆ, Fra Lujo Marun, Split, 1979, 15. 
i si. 

i udovica«, a osnovao je i društvo »Bihać« za proučavanje rane hrvat¬ 
ske povijesti (1894). 8 Ta su se kamena otkrića zbila u vrijeme kad se 
u Hrvatskoj pod pritiskom Khuena Herdervarija počelo sumnjati u 
vlastitu prošlost, kad je počelo prevladavati mišljenje da je ona skup 
bajki i izmišljotina »sine Nation auf Puff«. fl 

Bulić je osim toga prvi utvrdio, bez pogibiji za našu narodnost, konti¬ 
nuitet kultura na našem tlu, jer se na ilirskom pojavljuje grčka i poslije 
helenistička unutar koje nastaje starokršćanska i nakon nje hrvatska 
kultura. Između njih nema, prema Buliću, »barbarskog niti neolatinskog« 
sloja. Ciborij kneza Trpimira u Bijaćima ili još bogatiji u Biskupiji, 
bujna igra kamenog pletera, nisu usamljena pojava nego nastavak 
kasnoantičke ukrasne umjetnosti koja se iz Rima — što je poslije 
utvrdio Karaman 10 — širila i preko dalmatinskih gradova stigla u 
zaleđe, u Hrvatsku. Epitaf kraljice Jelene s izrazitim kršćanskim obi¬ 
lježjem kao i biskupa Lovre u Splitu imaju za Bulića isti korijen u 
starokršćanskim antičkim epitafima, a ovi s pogansko-helenističkim. 
Zato ih je smatrao plodovima iste kulture nastale na domaćem tlu. To 
je jedan od razloga što je tražio da starohrvatski spomenici ne ostanu 
izolirani u Kninu ili u Splitu nego da budu pod istim krovom. 11 To je 
bitna razlika između užeg gledanja fra Lujina i šireg don Franina,, što 
je izazvalo i burna optuživanja i dovelo do stvaranja društva »Bihać«. 12 
Ne ulazeći u opravdanost pitanja »diobe« prava iskapanja ili smještaja 
po epohama spomenika, Bulićeva se vizija kulturnog kontinuiteta na 
našem tlu pokazuje sve očitija što je bolje upoznajemo; naravno, uz 
pripomenu da su Hrvati staroj tradiciji utisnuli svoj snažni pečat. 

■■■i i"?') V;" . U f-;; t / • '} "} V'"i ; • ’&'j’-S i. '/■!’)('? • <: vi ? V : i '•<; i i > I' *'j ;.v / r.;v- .- • 

Istih se načela Bulić držao i u svom odgojnom radu, koji se odvijao u 
duhu klasičnih nauka i kršćanskih moralnih zasada, usmjeren prema 
narodnom nacionalnom osvješćivanju. 

• .V ii.OO'.Tv:/-?' bć'J AViil . U/j; ibiMj ■ 0& i i rsiiRV 

8 Bulić je od godine 1891. cio 1896. rekonstruirao Trpimirov natpis: PRO DU- 
CE TREPI(mero) ... (prec)ES X (Christo) SU(b)MITTATI(s) ... ET INCLINA- 
TA HA(be)TE COLLA TREME(ntes)«: Za kneza Trpimira prikažite Kristu 
molitve držeći se strahopoštovanjem prignute glave: usp. Po ruševinama sta¬ 
roga Solina, Strossmayerovo Spomen-cvijeće, Zagreb, 1900; A. GRGIN, Istra¬ 
živanja starohrvatskih spomenika po slitskoj okolici, Narodna starina, 1933, 
J. KRŽANIĆ i J. BARAČ, U koljevci hrvatske povijesnice, Zagreb, 1907; F. 
BULIĆ, Nadpis Trpimira bana hrvatskoga našast u Solinskom polju, BULL 
14/1891, 6, 84—87; ISTI, Nadgrobni nadpis hrvatske kraljice Helene u Solinu. 
Vjesnik arh. društva. Nova serija, 3/1898, 19—24, 5/1901, 201—227; ISTO u 
BULL 22/1899, 11—12, 222—229; ISTI, Krunidbena bazilika kralja Zvonimira 
usred Gradine u Solinu, Zbornik kralja Tomislava JAZU, Zagreb, 1925. 

9 V. HOFFILER (Supiensis), Nekrolozi 1934, Narodna starina, 34/1934, 174— 
182. 

10 LJ. KARAMAN, Iz koljevke hrvatske prošlosti^ Zagreb, 1930, 103 i si. 

11 K. ŠEGVIĆ, Don Frane Bulić, Hrvatska smotra, 2/1934, br. 8—9, 313. 

12 Usporedi: Marunov govor Sedma glavna skupština Hrvatskoga starinarskog 
društva u Kninu obdržavana dne 15. svibnja 1894, Zagreb, 1894, 2—13: »Kla¬ 
sični spomenici rimski neće dati odahnuti hrvatskima, i naravna je takma o 
prvenstvo... Stari duh latinski eto i poslie stoljeća lomit će se i ako u le¬ 
denom kamenu sa hrvatskim...«; K. JURISIĆ, n. dj., 18; A. DUPLANĆIC, 
Počeci rada društva »Bihać«, Mogućnosti, 29/1982, br. 11—12, 1060. 

Klasiku je don Frane smatrao izvorom i temeljem evropske kulture i 
civilizacije ~ »svojinom svakoga prosvijetljenog naroda, pa i nas Hrva¬ 
ta«. 13 Na pragu kulture čovječanstva, piiše Bulić, stoji Homer i Biblija. 
Na tim temeljima odnjihao se, a i Uzdigao hrvatski narod i stoga mu 
je poznavanje vlastite prošlosti »dužnost i korist«. Nauka koja se osla¬ 
nja na prošlost, oplemenjuje duh i stvara karaktere. Ukoliko nije pro¬ 
žeta tim duhom, ona »rađa materijalističkim praktičnjaštvom i bez- 
karakternošću«. Stoga, prema njemu, nastava ne smije zavisiti »od 
dnevnih događaja, od jednostavnih pojava, od kulturne mode«, nego od 
sigurnih rezultata znanosti, jar; »Samo završene kulturne epohe unose 
u nju svoje gotove rezultate, da povećaju i dopune ono, što je bilo 
dobno i od trajne, neprolazne vrijednosti.« Te su trajne vrijednosti za 
njega uvijek u skladu s kršćanskom etikom i na korist naroda. Takvim 
životnim stavom don Frane je sjedinio u sebi svećenika, učenjaka i 
narodnjaka. On je pred smrt (1933) pledirao za spašavanje klasične 
gimnazije i učvršćenja humanističkog smjera u odgoju mladeži. 1,5 

Don Frane je, inače, zazirao od strančarstva i poljtikanstva. Kad je 
godine 1911. bio zapitan da u prigodi izbora iznese svoj program, odgo¬ 
vorio je: »moj je program, moj život i moj rad«. 15 A taj rad, često i 
do petnaest sati na dan, bio je najveći njegov doprinos dobrobiti 
naroda. U tišini rad i samo rad. Stoga je u ispričnici predstavnicima 
»Drugoga sveopćega sastanka hrvatskoga katoličkog đaštva« u Splitu 
(19. 3. 1909) zbog toga što ih nije mogao voditi po ruševinama stare 
Salone napisao: »Crpili Vi danas nove snage na tom vrelu (Solinu, op. 
p.) za bitke, koje nas čekaju za vjerske i narodne ideale, ali ne u vihoru, 
ne u sili, ne u ognju, nego u tihom povjetarcu blagosti i milosrđa, gdje 
Liber Regum jest: duh Božji.« 10 . 

Njegov rodoljubni rad bio je plod odgoja, od onoga dana kad ga je 
otac (1854) doveo u sjemenište pa do onoga dana kad su tisuće od (»naj¬ 
manjih« do »najvećih« ljudi pratili njegov lijes po najvećoj žegi sve 
dok se nije teški pokrovac spustio nad kamenim sarkofagom u kojemu 
počivaju kosti dobroga »žreca« hrvatske kulture. iv 

2. Don Frane je prve nauke dobio u Priku kod Omiša (1854—1861). Tu 
su mu usađeni temelji ljubavi prema narodu, tu je dobio borbeno 
rodoljublje, ponos poljičkoga slobodarskog duha. 

U splitsku gimnaziju, gdje je nastavni jezik bio talijanski, mali Frane 
prešao je godine 1861. Tu je doživio na početku neugodnost. Profesor 
je đacima pročitao neku Ezopovu basnu, a zatim im je zadao da je 

• iViMU iUivKiiiV .iuihul:: II i.; : 

13 F. BULIĆ, Omladini u spomenar, Socijalna revija, 1932, br. 2—3, 33—34. 
15 Bulić za humanistički odgoj, Hrvatska revija, 7/1934, br. 10, 556—557. Pre¬ 
ma don Frani, našemu malom narodu, još nedovoljno razvijenom, potrebna 
je klasična nauka i humanistička znanost. 

15 Arhiv Regionalnoga zavoda za zaštitu spomenika kulture u Splitu, Ostav¬ 
ština don Frane Bulića (unaprijed: ARZ-ODFB), sv. 18. 

15 ARZ-ODFB, sv. 22. ' ■ ! ' 

17 Sve su novine i časopisi komemorirali Bulićevu smrt. Citiramo samo: Dok 
je don Frane Bulić u Splitu na odru Novo doba, 17/1934, br. 180, 2. 8, 2; Pos¬ 
ljednje putovanje Don Frane Bulića iz Splita u Solin , 1 Novo doba, 17/1934, br. 
811, 3. 8, 1—3. 

opišu svojim riječima na talijanskom jeziku. Bulićev rad je ocijenio 
najnižom ocjenom —- »affato insufficiente« — uz profesorovu pri¬ 
mjedbu: »Jadan sinko, ne znaš ni riječi talijanski!« Na Bulićevu utjehu 
javilo se nekoliko seoske djece: »Ne znamo ni mi!« Nakon samo neko¬ 
liko mjeseci, »piccolo, mali iz buže«, kako ga je zvao profesor Lovre 
Škarica, sastavljao je zadaće iz talijanskoga i latinskog jezika bolje od 
gradskih dječaka. To su bile burne godine u Dalmaciji i Bulić je čitao 
polemičke knjižice prvih budilaca narodne svijesti, novine iz Zagreba 
i nešto .kasnije Nazionale (Narodni list) te je preko, praznika širio jjđeje 
narodnog preporoda među svojim mještanima, koji su to ponosno poslije 
naglašavali. 18 

Završivši gimnaziju nije pristupio ispitu zrelosti. 10 Tek nakon završe¬ 
nih bogoslovnih nauka u Zadru (1869), polagao je ispit zrelosti. Pa i 
tada je zbog odgovora profesoru talijanskog jezika (Trocke) izgubio 
pravo nastavka polaganja, a;lli je namjesnik barun Rodić poništio odluku 
nastavničkog vijeća. 20 , ,, ,,, 

Don Franina nacionalna svijest iskristalizirala se studirajući u Beču, 
gdje je kao odličan student stekao visoku cijenu kod vrsnih profesora. 

Već prvi nastup u Splitu (1873) na školi povezao ga je s Eugenom 
Kumičićem, književnikom i pravašem i s jezikoslovcem i sakupljačem 
glagoljskih spomenika Ivanom Milčetićem. S njima je pokušao djelo¬ 
vati na školi u narodnom duhu što je teško išlo u tadašnjem Splitu 
još u rukama autonomaša. Ipak su uspjeli, uz podršku ravnatelja Karla 
Bakotića, da uvedu hrvatski kao nastavni jezik u treći razred. Međutim, 
nadzornik Carić to je ukinuo i ujedno zabranio Buliću da predaje u 
osmom razredu latinski jezik jer je bio još suplent. Početkom šk. godine 
1874/75. Bulić je premješten u Dubrovnik. Na dubrovačkoj gimnaziji 
bio je okružen vrsnim nastavnicima među kojima se isticao Ivo Kazna- 
čić. Oni su djelovali na mladog Bulića da se, prema vlastitom prizna¬ 
nju, 21 upusti u ozbiljniji rad i tu je počeo objavljivati prve članke. 



J ‘- I. BULIĆ, Prilikom otkrića spomenika..., n, dj., 3. 

1>J Profesor matematike Locati znao je reći za mladog Bulića: »Sara un bra- 
vissimo fiiologo, teologu, cosa volete, ma di matematica non sa una patacca« 
(B. POPARIĆ, Don Frane Bulić, Hrvatska revija, 7/1934, br. 10, 520). Prema 
Popariću Bulić nije pristupio ispitu zrelosti jer generalni vikar Silvestar Gu- 
ina nije to dozvolio klericima, a prema Baradi to je bilo zbog matematike: 
M. BARADA, Mons, Dr, Frane Bulić, Bogoslovna smotra, 22/1934, br. 4, 323. 

20 K. ŠEGVIĆ, n. dj., 308: naime, profesor ga je upitao što je »U Pellegrino 
apostblico«, a Bulić je odgovorio: »To je pjesma koju je spjevao Vicenzo 
Monti prigodom polaska Pija VI. u Beč k caru Josipu II. da ga odvrati od 
pogubne protucrkvene politike njegova ministra grofa. Kaunitza, drugo izda¬ 
nje kojega imademo u današnjem kancelaru carstva grofu Beustu«. Ispiti su 
obustavljeni. Protiv te odluke bili su profesori Natko Nodilo, Ivčević i Bog- 
lić. Međutim, Bulić je osobno otišao namjesniku Gavrila Rodiću koji nije 
vidio u čemu je povreda zakona u tom odgovoru. Stoga je nakon razmišlja¬ 
nja odredio kao šef školskog vijeća da se ispit nastavi a da se Bulić izvini 
nastavnicima koje, zapravo, nije ni uvrijedio (usp. B. Poparić, n, dj., 251). 

21 I. RUBIĆ, Msgr Don Frane Bulić, Jadranski dnevnik, 1934, br. 112, 31. 7, 
1—2. O boravku u Dubrovniku: Mladi učitelj Dum Frano Bulić u Dubrov¬ 
niku god. 1874—75, te sredina koju nagie. Narodna svijest, 16/1934, br. 34, ii. 
8 , 1 — 2 . 

Redovito se smatra da je Bulić za studiranja epigrafiko u Beču (1877— 
—78), kad je s don Mihom Pavlinovićem stanovao u franjevačkom 
samostanu, još više produbio svoju nacionalnu svijest. Prijateljevao je 
tada s Dinkom Vitezićem, Mihom Klaićem i Kostom Vojnovićem, Češće 
su odlazili u Hitzing kod Beča u kuću Motela Ogrizović-Baraibaševačkog. 
Tu su raspravljali o raznim kulturnim i političkim pitanjima. 22 Otada 
ga je vezalo s Pavlinovićem ne samo prijateljstvo nego i politička 
istomišljenost. 23 

Povrativši se sa studija, Bulić je zbog bolesti grla postao kotarski škol¬ 
ski nadzornik za Zadar—Benkovac. Iz svog ureda izbacio je talijanski, 
a uveo hrvatski jezik. Stoga su ga talijanaši žestoko napadali. 2 ' 1 Još 
više ih je Izazvao podrškom đion Ivanu Prodanu koji je pohrvatilo novinu 
La Dalmazia cattolica (od godine 1880. Katolička Dalmacija) a protiv 
zadarskog nadbiskupa Maupasa i šibenskog biskupa Josipa Fosca. Isto¬ 
dobno je polemizirao s Brunellijem i Benevenijem 0 kralju Zvonimiru.'' 

Zalaganjem Pavlinovića i Klaića Bulić je godine 1883. postao ravnatelj 
gimnazije u Splitu. Narodnjaci su bili već pobijedili autonomaše (1882) 
i don Frane je ubrzao pohrvaćenje gimnazije tako da je godine 1888; 
održan prvi ispit zrelosti na hrvatskom jeziku. 26 

Kao ravnatelj Bulić je sebi pridržao osmi razred. Prevodeći Tacita znao 
je osuvremeniti zapažanja staroga antičkog povjesničara. S citatima iz 
antičke književnosti i povijesnim ličnostima budio je narodnu svijest 
učenika, stvarao kod njih čvrst karakter i odlučnost, usmjeravao ih 
prema narodnom preporodu. Mnogi mladići, koje je on odgajao, djelo¬ 
vali su čak i na svoje roditelje autonomaše i pridobivali ih za narodnu 
stvar. I njegovim djelovanjem stvorena je generacija splitske omladine 
koja je bila zadojena protuaustrijskim duhom tako da se čak za prvog 
svjetskog rata govorilo u bečkom parlamentu kako su njegovi učenici 
bili »caporini der siidslavischen Agitation«. 27 Iako je to brzoplet zaklju¬ 
čak, jer je don Frane omladini ulijevao hrvatsko rodoljublje i karak- 
ternost, ipak je u osnovi bilo tu i istine. Kad je bio umirovljen, uputio 

• 

22 Godine 1878 (12. XII.) don Frane se u pismu Pavlinoviću ugodno sijeća 
»dana provedenih u mojoj skromnoj sobi u Beču, i sati u Vašem družtvu, 
razmatrajući naše stanje...« te Ožegoviću je poslao neke »skromne poklone-« 
usp. A. PALAVRŠIĆ — B. ZELIĆ, Korespodencija Mihovila Pavlinovića, Iz¬ 
danje Hist. arhiva u Splitu, sv. 4, Split, 1962, pismo br. 203, 272—273. 

2:1 M. PAVLINOVIĆ, Mihovil Pavlinović i narodni preporod u Dalmaciji od 
godine 1848 — 188 7. u svijetlu nepoznatih izvora, Zagreb, 1938, 5. i si. Knjiga 
je posvećena don Frani Buliću. 

— Iako je Bulić bio nadzornik, ipak se veoma angažirao oko obnove glago¬ 
ljice, o čemu će drugi iznijeti. Pred splitskim biskupom Markom Kalođecrom, 
prema priznanju od 23. XII. 1881, Bulić je položio ispit iz staroslavenskog i 
glagoljice tako da je za Božić rekao sv. misu na staroslavenskom što je 15. 
I. 1882. javio zadarskom nadbiskupu (ARZ-ODFB, sv. 1). 

25 F. BULIĆ, Zvonimir kralj hrvatski i »Dalmata« u svojem broju 7. ove go¬ 
dine, Kat. Dalmacija, 11/1980, br. 13, 14, 16, 18, 20, 22. 

23 D. BODULIĆ, Pohrvaćenje klasične gimnazije, Spomenica 150. godišnjice 
Klasične gimnazije u Spitu 1817—196 7, Split, 1967, 24—25. 

27 Božidar Stari, Tri doživljaja don Frane Bulića, Hrvatska smotra, 2/1934, 
br. 8—9, 317; B. POPARIĆ, n. dj., 510—511. 

je 27. kolovoza 1896. bivšim učenicima ove riječi: »u pravednim stva¬ 
rima i u stvarima domovine ne pitajte nikada, što će komu biti milo 
i ugodno, nego se držite uviek onoga, što je pravo i pošteno«. 

Bulić je bio iskren rodoljub, bliz Pavlinovićevoj misli, koji je od omla¬ 
dine očekivao rad za narod. U njoj je vidio produženje svojih ideala 
i njihovo ostvarenje. U svom odgovoru »Hrvatskoj akademskoj omla¬ 
dini« u Beču (1896) naglasio je: »Ako su u meni htjeli razoružati jednog 
hrvatskog vojnika, neće time naškoditi hrvatskoj stvari, jer nikada neće 
izkorienuti čvrstu falangu Vas mladih pobornika .. ,« 28 

Takav je rad u narodnom duhu bio zazoran još uvijek jakim split¬ 
skim autotnomašiim.a. Oni su jedva čekali čas da se oslobode nepoželjna 
ravnatelja iako je on bio već priznati arheolog, ravnatelj muzeja i 
konzervator. 

Bulić je jioš godine 1892. (4. I.) bio ukoren da su neki učenici na Staru 
godinu prigodom posjeta dalmatinskog namjesnika Davida, kao i dola¬ 
ska cara Josipa I, uzvikivali hrvatske parole a za izleta na Skradinski 
buk da su nosili na prsima trobojne ružice. David je optužbe ponovio 
27. prosinca iste godine. Bulić je stoga zatražio da dođe na opravdanje 
u Zadar. Tu mu je prvenstveno prigovoreno što je pristao govoriti na 
grobu don Mihe Pavlinovića prigodom otkrića spomenika fra Andriji 
Kačić-Miošiću u Makarskoj (1890), jer da su tobože mogle izbiti pra¬ 
vaške demostracije. 20 Osim toga, prigovoreno mu je da je u proglasu 
za odlazak na Pavlinovićev grob istaknuta u posljednjoj rečenici želja 
za što bržim sjedinjenjem Dalmacije s Hrvatskom kao i da se »vruće« 
zauzimao za oslobođenje Jušića iz Drniša koji je uhapšen zbog lošeg 
ponašanja prema nekom činovniku. 30 To su bila »krimina« čovjeka koji 
je stajao »uspravan«. 

Neprijatelji su iskoristili nepromišljen čin dvojice učenika. Naime, noću 
8. na 9. veljače 1895. oni su ušli u gimnaziju i izboli oči na carevim 
slikama, oštetili kataloge, geografske karte i zadaće. Don Frane nije 
»poveo nikakav ozbiljniji postupak protiv omladinaca«, 31 a, zapravo, 
nije ni znao počinioce djela. Bulić je na sudu proglašen nevinim. Pa 

• 

23 ARZ-ODFB, sv. 18. 

20 ARZ-ODFB, sv. 3: Franjevci Makarskog primorja željeli su da don Frane 
održi govor na grobu Pavlinoviću u Podgori. To mu je 8. kolovoza predložio 
fra Gabro Puratić i don Frane se primio. Međutim, Odbor za proslavu — Pu- 
ratić predbacuje samovolju Peri Ljubicu — odredio je da Miho Klaić govori što 
je bilo krivo fra Mati Simiću, jer: »Klaić iz posljednje cairevinske delegacije, 
doći na grob Pavlinovića i nad njegovim kostima htit se opravdati, htit za- 
slipiti narod! To je strahota«. Šimić je mislio na Klaićevo odbijanje don Fra- 
nine adrese godine 1888. o sjedinjenju s Hrvatskom, a to je bilo vrijeme od¬ 
vajanja pravaša od narodne stranke u Dalmaciji. Iako je Simić pisao Lju¬ 
bicu da se don Frane prihvatio govora, ipak je Klaić govorio na Pavlinovi- 
ćevu grobu. 

30 ARZ-ODFB, sv. 3. 

3< J. POSEDEL, Iz povijesti Klasične gimnazije, Spomenica 150. godišnjice 
Klasične gimnazije..., n. dj., 18; I PERIC, Stanje i razvoj srednjoškolskog 
obrazovanja u Dalmaciji krajem XIX. i početkom XX. st., Radovi Centra 
JAZU u Zadru, knj. 32—33, Zadar, 1976, 348. 




ipak, da se dade »zadovoljština« državnom autoritetu, a i zbog velikih 
napada autonomaškog tiska, Bulić je, bez prethodne disciplinarne opo¬ 
mene, umirovljen. 

To je bio težak udarac za don Franu. Utjehu je našao u kamenju koje 
mu nisu mogli oduzeti, ali još više u brojnim kakd javnim, tako i 
privatnim sažalnicama i protestima svećenstva, građana i omladine. 
Osobito su mu bili mili izljevi vjernosti njegovih đaka. Oni su mu 
darovali portret što ga je izradio Vlaho Bukovac a nastavnici brončano 
poprsje božice Minerve. Splitska mladež izdala je proglas — Njemu: 

•' »...koji čvrst značajem — ko Velebitsko stienje i 

Dubok pameću — ko Jadransko more 
Bistar umom— kano vedro nebo 

ljubio povjerenu mladež, 

■ ■■ .' poticao slabe, čeličio hrabre, (.1 , , , ... n ■ 

tješio tužne, branio pravedne . . .« 3 - 

Don Frani je posebno bilo drago što su ga se sjetili daći akademskog 
društva »Hrvatska« iz Gratza koji su ga proglasili svojim počasnim 
članom a diplomu je trebao izraditi Bukovac, a i akademski klub iz 
Beča na čelu s Mihom Jerinićem. To je za Don Franu bio »melem« i 
tješio se: »Kao Hrvat, ja se jedino radujem što je dušmansko ponašanje 
izazvalo Vas da ustanete u ime ove zajednice.. ,« 33 

U to vrijeme Bulić se dosta dopisivao s Josipom Haračem, tada stu¬ 
dentom u Gratzu kojega je i novčano pomagao. Važno je Baračevo 
pismo od 23. sjtiuđenog 1896. u kojem piše: »ti sada kad nieste n!a gim¬ 
naziji, Vaši neprijatelji — ako zaslužuju to ime — neprijatelji poštenog 
patriotizma, boje se Vašega upliva na gimnaziju. I, ja mislim, sotona 
pogađa, jer sam duboko uvjeren, da oni Vaši štovatelji, koji su u gim¬ 
naziji pod Vašom mudrom upravom iz osvjedočenja slušali Vaše savjete, 
neće nd sada. učiniti nafti jednoga važnijega koraka, ako prije ne čuju 
Vaš glas. Vi ostajete naš moralni raznatelj.« 3 ' 1 . 

• 


ARZ-ODFB, sv. 16. Protest su uputili i svećenici splitske biskupije, »Mu¬ 
čki pastiri« pjesmu, zatim omladina iz Brusja na Hvaru, hvarski svećenici 
na ćelu s Mihom Milićevićem, mladi Vinko Lozovina pjesmu, profesor Milan 
Rešetak iz Beča, Uccellini, poslije kotorski biskup, Spiro Brusina, proglašu- 
jući se »socius doloris«, Kosto Vojnović, Rikard Katalinić Jeretov, naglašava¬ 
jući da se ponosi »što danas između Hrvata imademo takvog umnika i zna- 
čujnika«, a ostaje mu onaj »otium cum dignitate« kako je »sludium« zvao 
Ciceron u kojem će »osvijetliti lice našoj boli iskušanoj domovini. ..« i mno¬ 
gi drugi. 

ARZ-ODFB, sv. lg; F. BULIĆ, Mojim bivšim učenicima, izišlo u Narodnom 
listu te godine u broju 83. Isto je preneseno u Hrvatskoj reviji, 7/19.34, br. 10, 
555—556. 

ARZ-ODFB, sv. 19. U jednom pismu od 5. prosinca iste godine Barač piše: 
»Dobri Slovenac, poiieajni komesar i naš prijatelj Dr. Plešce sastavši se sa 
mnom, po prvi put iza godine moje otsutnosti, reče: ’A Vi ste, Gospod, bi i 
Spljetu! Tukaj je bil derektor Mons. Bulić, ki tamo pri Vas imađe hudniii 
nesprotnikov (neprijatelja). U daljnjem razgovoru doznao sam po njemu, da 
se je glasoviti advokat Dešković silno bio uzkomešao, kako da se njegova još 
glasovitija ’pismetina’, na Vas upravljena, štampa u spomenutom listu. A tu 

3. Svoje političke poglede don Frane je oblikovao u vrijeme pobjeda 
Narodne stranke u Dalmaciji. U bečkim dodirima njih je produbio 
boljim poznavanjem povijesnih izvora, hrvatske povijesti i kulture. 
Njegovo djelovanje na školi i osobni dodiri kao i napadaji neprijatelja 
učinili su ga popularnim osobito u svećeničkim redovima. 

Ipak, kako nije javno pisao o svojim političkim pogledima, teško je 
utvrditi 1 koliko je prihvaćao »Hrvatsku misao (program)« don Mihe 
Pavlinovića iž godine 1869. 35 Međutim, moglo bi se gotovo sa sigurnošću 
ustvrditi da su mu don Mihini stavovi bili bliski i to toliko da su gd 
mnogi smatrali njegovim nastavljačem. Sam je Pavlinović preporučio 
da ga nakon njegove smrti (1887) Bulić naslijedi u stranci. 36 i«> 

Bulić je tada bio ravnatelj .gimnazije i znao je koliko je opasno upu¬ 
stiti se u političku vrevu. Od toga ga je odvraćalo i bavljenje arheolo¬ 
gijom. Za taj rad počeo je dobivati prva veća priznanja i te. godine je 
bip izabran za . dopisnog: člana Jugoslavenske akademije u Zagrebu.' 17 
Ipak su ga prijatelji, posebno bliski Pavlinovićev suradnik fra Gabro 
Puratić. nagovorili. < • , 

Don Frane je godine 1887. ušao u Dalmatinski sabor namjesto Pavli- 
novića kao zastupnik vanjskih općina Vrgorca, Makarske i Metkovića. 
To se zbilo mimo središnjeg izbornog orbora Narodne stranke. Iako je 
protiv toga bio sam Klaić, a i drugi članovi, ipak se nisu tome supro- 
stavili zbog don Franina ugleda. 3 ® Bulje je bio izabran i ; u Oarevinslip 
vijeće u seoskim,, kotarevima .Sinja, Imotskog, Makarske, Vrgorca "i 
Metkovića. 36 - , 

Bulićevo djelovanje u tim tijelima nije dovoljno istraženo. Ono je 
kratko trajalo da bi moglo ostaviti jači utjecaj tako da je bilo samo 
epizoda u njegovu životu. Ipak, može se tvrditi da je u Zatiru i Beču 
»stajao uspravan«. Više ideolog nego praktičar, beskompromisan i nesa- 
vitljiv, nije se snalazio u oportunističkim igrama predstavnika Narodne 
stranke. S oportunizmom dobivale su se »mrvice«, a odstupiti od osnov¬ 
nih narodnih zahtjeva — za to don Frane nije imao ni volje ni sklo¬ 
nosti. 



hbhianđe petero ili šestero ’vseučiliške mladine’ iz ’Spljeta, in sicer Klaić —• 
Bulatove partaje’, <da si htjelo dati neku protuizjavu (našoj) ’bez potpisa’ (Tu 
će biti.prsti .’Mangjer-Morpurgovi’). Napokon mi isti komesar reče, da je on 
tu beztidnu stvar zabašurio. Meni a i prijatelju Santiću reče: ’Ovo^nije za 
javnost!’ Upozorujem Vas!« ~ 

35 N. STANČIĆ, Hrvatska nacionalna ideologija preporodnog pokreta u Dal¬ 
maciji, .Zagreb, 1980. 

33 M,. PAVLINOVIĆ, n. dj„ 5; I. RUBIČ, n. dj., 1. Kad . je u Splitu počela iz¬ 
laziti noivna Narod, Pavlinović se tužio i Buli ću koji mu je 13. I. 1884. od¬ 
govorio da se splitski narodnjaci ne napadaju prije nego se vidi kakav će 
s(ay novina imati. Ipak, nadodao je ispravnu primjedbu: »Svak hoće da pa¬ 
radira a nema vojnika.« 

37 Na tom imenovanju mu je čestitao 9. XII. Kosto Vojnbvič (ARZ-ODFB, sv. 
21), Ostala njegova brojna imenonvanja navedena su u Hrvatskoj reviji, 
7/1934, br. 10, 557. 

38 T. MACAN, Miho Klaić, Zagreb, 1980. 333—334. 

:),J ARZ-ODFB, sv. 1. 

U Dalmatinskom saboru, gdje je godine 1887. izabran u odbor za pre¬ 
gledavanje rada Zemaljskog odbora, Bulić se rijetko javljao. Ipak na 
trećem zasjedanju (3. prosinca) tražio je da se ukine odluka ministar¬ 
stva od 16. listopada 1886. o pisanju imena koja bi trebalo pisati »po 
ortografičkim pravilima dotičnog jezika, kome ime pripada«. O tome se 
raspravljalo na devetom zasjedanju (17. prosinca). Protiv Bulićeva pri¬ 
jedloga ustao je talijanaš Antun Bajamonti a Sime Ljubić mu je odgo¬ 
vorio. Većina je prihvatila Bulićev prijedlog/* 0 Bulić je ustao i u obranu 
svećenstva koje je djelovalo u pučkom, školstvu Dalmacije a protiv 
Save Bjelanovića jer je za njega ono rodoljubno i diše narodnim du¬ 
hom. 41 U tom govoru Bulić se osvrnuo na Bajamontija kojemu priznaje 
da traži »modus vivendi«, jer je priznao da nema talijanske narodnosti 
u Dalmaciji, nego da postoji talijanska kultura (»se non di nazionaliti 
italiana, almeno di coltura«). Odatle je Bulić prirodno izveo zaključak 
da treba ukinuti talijansku školu u Trogiru — »ovaj didaktičko-peda- 
gogijski monstrum«, kao i društva »Pro Patria«, dva zavoda u Zadru 
s »talijanskim naukovnim jezikom«, uvesti hrvatski jezik u Zmajevićevu 
sjemeništu u Zadru prema »izričitoj volji utemeljitelja«, ukinuti »njem- 
štinu« u zadarskim školama. Bulić je naglasio kako poštuje ta dva 
jezika, ali uz uvjet da Hrvati »u cielokupnoj Hrvatskoj Kraljevini, po 
božjem, narodnom i historičkom pravu u svome Hrvatskom Saboru . . .« 
budu sjedinjeni i tada će oni dati Talijanima i Njemcima kao gostima 
»prema njihovom ponašanju odlično mjesto pri našoj hrvatskoj sofri«. 4 '- 
To su bile otvorene i preoštre riječi ravnatelja splitske gimnazije, ali 
iz njih iskače rodoljubno hrvatstvo veoma blisko pravaštvu. Stoga je 
na istoj sjednici Ignacij Bakotić tvrdio da u Dalmaciji postoji jezik 
srpski a hrvatski je samo dijalekt. Na tu neozbiljnu tvrdnju nije nitko, 
pa ni Bulić, zbog sloge i obzira odgovorio. Još prije oni su se sukobili 
oko pomoći »Starinarskom kninskom društvu«. Na trećem zasjedanju 
Bulić se 43 založio da Sabor odobri 1000 forinti potpore mjesto 500 što 
ih je društvo zatražilo. On je to argumentirao s brojnim nalazima koja 
su se dobila u prigodi iskapanja željezničke pruge, a on ih obradio uz 
pripomoć Jugoslavenske akademije koja je za to dala 1000 for. Bulić je 
naglasio da su ti radovi važni iz idejnih pobuda, što je značilo zbog 
nacionalnih. Protiv toga je ustao Bakotić i Bjelanović koji je ustvrdio 
da su potrebnije škole od arheoloških iskapanja u kojima se ne zna 
da li će se što pronaći u Kninu, a novo ime kojega hrvatskog kneza 
nije njemu bilo uopće važno. Naprotiv, založio se oko iskapanja u Ninu 
jer da su se ninski biskupi borili za glagoljicu. Bulić je odgovorio da 
će se prema pravilima kninskog društva nakon istraživanja kninske 
okolice pristupiti i Ninu. Bakotić je ublažio Bjelanovićev nastup tvrdeći 
da se on protivi pomoći jer je »naša zemaljska zaklada toliko tanka« 
da treba čekati bolja vremena, a sada da je važnije isušivati močvare, 

• U; ' i/.(ii: ■ y.ii --r.::: A« 

40 Brzopisna izvješća XXIII. zasjedanja Pokrajinskog sabora dalmatinskoga 
od dneva 26. studenoga do 19. prosinca 1887, Zadar, 1888, 326. i 533—535. 

41 Bulić je 12. 12. na 11. sjednici zatražio povećanje kongrue rodoljubnom 
svećenstvu, isto, 554—558. 

« ISTO, 396. 

43 ISTO, 333—336. 

graditi mostove, putove i pomagati udovice i sirote. Ljubić kao izvje¬ 
stitelj molbe naglasio je da se ne radi o luksuzu nego o povijesti. Iska¬ 
panja u Kninu moraju pobiti bizantske i mletačke laži i dokazati da 
je tu bilo »gnijezdo hrvaštine« jer »jao si ga nama ako mi budemo 
čekali Nijemce i Engleze —• oni će ne otkriti nego zakopati«. Stoga je 
zatražio 500 for. i predložio da Sabor, ako se počne s iskapanjem i bude 
smatrao vrijednim, i dalje pomogne radnje. Većina je prihvatila taj 
prijedlog. U godini 1888. Bulić je među ostalima glasao na četvrtoj 
sjednici (16. srpnja) za uvođenje hrvatskog ili srpskog jezika u urede i 
zastupao da se služba učitelja smanji od 35 na 30 godina. Ujedno je 
Bulić prikazao u sabornici tablice pronađenih predmeta u Kninu, tako 
da je društvu ponovo odobreno 500 forinti/ 1 ' 5 ■ 

I u Beču don Frane je bio vjeran osnovnom narodnjačkom zahtjevu — 
sjedinjenju Dalmacije s Hrvatskom. On je predložio u klubu Narodne 
stranke adresu o sjedinjenju, što je Klaić »drastično« odbio jer je sma¬ 
trao da su prilike nepovoljne za takva radikalna traženja (posljednji 
put to je zatraženo godine 1877) iako je Bulić imao dva glasa većine. 

To je, ,naime, bilo vrijeme vlade Eduarda Taaffea (1879—1893). Ona 
je »mrvicama« na području školstva i jezika u upravi održavala ravno¬ 
težu sila u pokrajinama austrijskog dijela monarhije. Zbog toga je 
Narodna stranka podržavala službeni kurs i pridružila se njegovoj 
parlamentarnoj grupi — Hohevvarthovu klubu. Stoga je odustala od 
odlučnijih zahtjeva, među kojima je bilo sjedinjenje Trojednice. Takvu 
politiku »filologičkih pobjeda« napadao je Pavlinović, ali nije imao 
podrške niti od sebi bliskoga Biankinija/* 5 Stoga se okrenuo beskompro¬ 
misnom Buliću koji je nastupio odlučno ali bez uspjeha. Bulić je u 
Beču oponirao ministru Paulu Gautschu von Frankenthurnu tako da 
se govorilo kako radi oko »Lostrennung Dalmatien von Osterreich«. Ne 
snalazeći se u beskonačnim, često beznačajnim raspravama, potpuno 
nezadovoljan, don Frane se 20. rujna 1889. odrekao poslaničkog man¬ 
data, jer — motivirao je u proglasu odreke: »Ne da mi se lutati bez 
pravca i odlučna rada.« Izišao je »iz Limba Hohevvarthova kluba« i 
vratio se školi koju je u njegovu odsustvu vodio nedovoljno odlučni 
kanonik Jeronim Moškovita tako da je počeo oživljavati duh talijan- 
štine. Njegov odlučni istup nije dobro primljen od vlade a ni od poli¬ 
tičkih protivnika, što je ubrzalo njegovo otklanjanje sa škole. 

Bulić se povukao u svoje arheološko istraživanje i objavljivanje rezul¬ 
tata u Bullettinu. U Splitu i Solinu organizira godine 1894. Prvi među¬ 
narodni kongres kršćanske arheologije, što mu je diglo ugled u među¬ 
narodnom svijetu znanosti, a godine 1913. veliko slavlje 16 stoljeća 
Milanskog edikta. ' 

Pa ipak, on je i dalje pratio kretanje političkih snaga u Dalmaciji gdje 
'je slabost Narodne stranke dovela do pravaških strujanja don Ive 

• . ' 

v ' Brzopisna izvješća XXIV. zasjedanja..., Zadar, 1888, 277. i 279, 281. 

<R J. ŠIDAK-M. GROSS-I. KARAMAN, Povijest hrvatskog naroda 1860 — 1914, 
Zagreb, 1968, 164—165. 

Prodana i još popularnijeg Ante Trumbića/' 0 Don Frane je više naginjao 
umjerenom Trumbiću čiji, je,razvpjpratio sa simpatijom, Trumbić se 
zanimao za povijest. On je bio prvi tajnik društva »Bihać«/' 7 U svemu 
se savjetovao s Bulićem i njihovo nepomućeno, prijateljstvo vezalo ih 
je do, smrti. v ,/ , 

Kad se godine 1890. pravaška grupa s Josipom Frankom na putu prema 
Makarskoj zaustavila u Splitu, don Frane je , u prisustvu Trumbićevu 
oduševljeno, kako je on znao i što se teško zaboravljalo, tumačio solin¬ 
ske iskopine. Prema Trumbićevu zapisu, izlet u Solin »bijaše čisto i 
isključivo stekliški«. 48 ' y/T // : : ^ '■*'% j///'« 

Uz Trumbića na političkom polju Dalmacije pojavio se Josip Smbdlaka 
s Hrvatskom pučkom naprednom strankom pod parolom »za mali 
puk«/ 111 Ona je, osobito bila jaka u Splitu,, jer je isticala potrebu rješa¬ 
vanja kolonata splitskih težaka. U svom programu imala je i antikleri- 
kalne elemente, osobito u školstvu, što je izazivalo kler i privezivalo ga 
uz Trumbićevu Hrvatsku stranku umjerenog pravaštva. 

Najžešća borba vodila se godine 1907. Trumbić je protiv Smodlake 
podržavao kandidaturu (Lpivr e ?{Borčića,> za zastupnika u Carevinsko 
vijeće. Međutim, Borčić je uvidio da neće pobijediti i stoga je odustao. 
Trumbić nije imao nijednog izrazita kandidata. U tom teškom času za 
stranku sjetio se prijatelja i sumišljenika don Frane koji nije pripadao 
nijednoj stranci. Stoga ga je, nakon upornog nagovaranja, gotovo mo¬ 
ralno prisilio. Buliću nije bilo do zastupničkog mandata, a još više ga 
pe od toga odvraćao način predizborne borbe. Kad je vidio da ona 
»prelazi granice morala i pristojnosti« i da može doći do »kobnih 
posljedica možda i krvavih prizora«, devet dana prije izbora odrekao 
se kandidature. Trumbić je ponovno morao dugo nagovarati Bulića,,i 
on se prihvatio, ali uz garanciju da ćc izbori proteći »na najpošteniji, 
na najkorektniji i na najskrupulozniji način«. 50 ;rA ^ 

U prvim izborima (14. V. 1907) Bulić je dobio s malim brojem glasova 
(3509:3415) tako da nije imao natprosječnu većinu. Stoga se moralo ići 

•as/a.i dub •jfvei'v: ,j i-r o. ■. ! iv?!«,' i,i:v ul:/i k, i,<oi‘d. r dinounA 

40 G. NOVAK,; Dva priloga upoznavanju borbe Dalmacije za sjedinjenje s Hr¬ 
vatskom krajem XIX. i: početkom XX. st., Radovi Centra JAZU u Zadru, knj. 
.32—33, Zadar 1976, 8. i si.; M. GROSS, Uloga šibenskog pravaštva u dalma¬ 
tinskoj i općehrvatskoj pravaškoj, politici uoči Prvog svjetskog rata, .Radovi, 
sv. 1, Zagreb, 1971, 259—285; R. Lovrenčić, Geneza politike »novoga kursa« 
u Hrvatskoj, Zagreb, 1972. Dalmatinska stranka prava osnovana je g. 1894, 
ali već se g. 1898. odcjepljuje grupa oko 1 don* Ive Prodana koja ide za Josif 
pom Frankom, Naprotiv, Trumbićeva grupa sve više se približava Narodnoj 
hrvatskoj stranci s kojom se g. 1905. fuzionira u sjedinjenju u jednu stranku. 

47 Kad je godine 1893. došlo do prekida između Bulića i Hrvatskoga starinar- 
skog društva u, Kninu, Trumbić je želio izmiriti obje strane, ali je ipak sli¬ 
jedio don Franu. Vidi: Spomen-knjigđ otvora Prvoga muzeja hrvatskih! spo¬ 
menika . i ., 'Zagreb, 1894,28. i 202. 

48 I. PERIČ, Ante Trumbić na dalmatinskom političkom poprištu, Split, 1984, 

33—34. * 

40 J. SIDAK-M. GROSS-I.: KARAMAN. n. đj., 252. Josip Smodlaka je okup¬ 
ljao oko sebe grupu naprednjaka i ona mije ušla g. 1905, u Hrvatsku stranku. 
fi0 I. PERIC, n. dj., 122—124. 








na »uže« izbore. Borba se spustila na nisku razinu i nisu se birala 
sredstva. Sam je Smodlaka bio u stisci jer je svojim biračima obećao 
laganu i sigurnu pobjedu koju nije mogao dobiti protiv uglednog Bulića. 
On se povezao s talijanašima a Trumbić, kako je primjetio Fran Šupilo, 
s klerom. Kako don Frane nije želio takvu beštednu borbu u kojoj se 
nisu birala sredstva sve do nanošenja šteta u vinogradima i maslini¬ 
cima protivnika, u kojoj se prijetilo revolverima, poručio je — u jednoj 
bilješci 51 — Smodlaki da bi se želio s njim sastati na tajni, povjerljivi 
sastanak. Smodlaka je pristao i izabrao kuću Karaman uz gimnaziju, i 
to u devet sati uvečer a u njoj nije smio biti nitko. Bulić piše kako se 
sastanak odvijao: »... ganutljiv s njegove strane«. Smodlaka je Bulića 
uvjeravao kako ga: »...štuje i ljubi više nego li oca da se on diže 
protiv meni, da zna da ja neću da budem zastupnikom, da se neredi 
zbivaju u mojemu izboru, da me nosi uz Hrvatsku stranku vlada itd. 
Ja (Bulić, op. p.) mu pređložih u ime mira da, ako budem izabran u 
tjesnijim izborima — što je posve vjerojatno —• da se odrečem odmah, 
ako on, da se i on odreče a da ćemo sporazumno predložiti našim 
biračima treću osobu kao kandidata. Dr. Smodlaka očevidno ovo ne 
očekivao i ne davao odgovora za koju minutu. Da mu olakotim odgovor, 
ja nastavio: ’pa eto predlažem da biramo u novim izborima tadašnjega 
načelnika Vicka Milića, čovjeka donekle prijatna i demokratičnoj stran¬ 
ki a za koga bi bili glasovali svi koji bili za me, tim više, da se on 
tužio (a ovo ja doznah i od njegove žene Paoline) da biraju mene proti 
mojoj volji, a njega neće koji bi se rado primio mandata’. 

Iza neke pauze Dr. Smodlaka, vas tronut, drhćao je, reče: Tako je Vami 
Don Frane, ali ja ne mogu na se, ili će me ubiti ili ću...’ •— i ne 
govoreći dalje, metne desnu zatvorenu ruku na desnu sljepočicu, kao 
kada ubojica hoće da se revolverom u desnu sljepočicu ustrijeli. I na¬ 
stade s obe strane muk. Iza još nekoliko riječi, mi se prijateljski 
rastadosmo.« — Tu je večer don Frane zaključio da će čekati zgodan 
čas i predati mandat čim se »strasti stišaju«. 

Na izborima 23. svibnja Bulić je ponovno pobijedio (3905:3612). Don 
Frane je dobio na šest birališta, u Sućurcu, Podstrani, Šolti, Solinu, 
Dugopolju i MućU a Smodlaka u Splitu, Klisu, Lukšiću, Gizdavcu i 
Žrnovici. Ipak, to je bila »Pirova pobjeda« Hrvatske stranke, tim više 
što don Frane nije htio ići u Beč. Samo je jednom otišao, i to kad se 
glasalo za agrarnu banku u Bosni. Godine 1910 (veljača) Bulić se odre¬ 
kao zastupništva. 52 Na njegovo mjesto, podržan i od Hrvatske stranke, 
• ; 

51 ARZ-ODFB, sv. 18. 

Bulić se tužio 6. VII. 1907. bolandistu Hippolyteu Delehayu na tom izboru 
kao i na nezgode, ali se morao prihvatiti, jer bi u protivnom slučaju bio iza¬ 
bran demokrat-socijalista. Splitski su demokrati preko svog lista Sloboda, 
kako piše, četiri mjeseca iznosili protiv njega nemoguće optužbe. Da bi mo¬ 
gao otići u Beč, molio je biskupa da mu dade pomoćnika iz Solina, don Josipa 
Eervaldija (usp. Arhiv Arheološkog muzeja — Split, Spisi od g. 1907, br. 
9/M, 26/M, 29/M, 44/M, 65/M, 71/M) da studira arheologiju, ali zbog nedo¬ 
statka svećenstva nije mu tada dozvolio. Ipak, poslije je Bervaldi otišao na 
studij. Delehaye je Buliću 13. VII. iste godine čestitao na povjerenju što ga 
uživa kod Splićana, ali ne bi želio da to bude »un mariage mixte« između 
politike i arheologije, a to mu naglašava i u pismu iz 25. X. Međutim, Bulić 

izabran je Smodlaka. On se, zapaža Bulić, u parlamentu umjereno zau¬ 
zimao za rješenje agrara i naglašava kako bi on »mnogo radikalnije 
govorio nego Smodlaka« zbog čega mu je ugled opadao. 5 * 

Tako jc don Frane završio svoj javno-politički život. Nije imao smisla 
a ni volje za malu, kako se sam izražavao, tijesnu dalmatinsku politiku. 
On je bio ideolog a ne sitni političar koji u mutežu hvata »mrvice« 

Don Frane je imao još političkih neprilika, kao s Ivom Tartaljom, r/l 
ali je njegova veličina bila što je u teškim časovima zaboravljao osobne 
uvrede. To je posebno pokazao za prvoga svjetskog rata kad se zauzi¬ 
mao za Spašavanje interniranih uglednih Splićana među kojima je bio 
i Smodlaka. 55 Jednako je radio na čuvanju kulturnih spomenika, osobito 
Dioklecijanove palače, 1,5 na spašavanju vrijednih zvona, 57 na očuvanju 
spomenika i drugih vrijednosti koje je sklonio u Sinj; .čak je nastojao 
godine 1917. nabaviti četiri vagona pšenice od sarajevskog nadbiskupa 
Josipa Stadioni. 58 


je smatrao tu godinu fatalnom za sebe, tim više što su demokrati uložili pro¬ 
test tako da njegov mandat nije bio za dugo verificiran (pismo od 20. XII. 
1907). Bulić je naime, prijatelju javio 2. VII. 1909. iz Beča — gdje je na po¬ 
ruku parlamentarnog kluba otišao da glasuje za osnivanje agrarne banke u 
Bosni, jer je njegov glas odlučivao — da će se odmah nakon što dobije rati¬ 
fikaciju odreći poslaništva. Konačno je javio Delehayeu s »Alea iacta est«, da 
se 24. II. 1910. odrekao mandata i da će od dnevnica stvoriti zakladu za sti¬ 
pendiranje studenata arheologije, što je Bulić i učinio. Tome se Delehaye 9. 
III. iste godine u pismu razveselio (I. OSTOJIČ, Korespodencija Frane Bulić 
— Hippolyte Delehaye, Split, 1984, 97—120). 

53 Don Frane u bilješci »Buliciada — Smodlakijađa «piše kako je jednom 
neki seljak iz predgrađa, inače jedan od vođa demokratske stranke, došao k 
njemu i između ostalog rekao: »Eh, don Frane, naš Dr. Jozo skače s grane 
na granu kao ptičica«, misleći na političku nedosljednost Smodlakina rada 
u parlamentu. U istoj bilješci Bulić je napisao kako je splitska općina, u ru¬ 
kama Smodlake, bojkotirala proslavu Milanskog edikta (1913), tako da mu 
nije dala u kazalištu, gdje se prikazivala drama Mirka Ogrizovića Car Dio¬ 
klecijan, svoje lože a nitko od službenih osoba nije prisustvovao pontifikalnoj 
misi u Solinu gdje su sudjelovali gotovo svi Splićani pa i mnogi demokrati 
»tako da je grad onoga jutra 27. X. 1,913. bio opustošio«. 

M Kako je Ivo Tartalja bio bliz Smodlaki, nije bio don Franin prijatelj. Čak 
je godine 1912. u novini Sloboda (br. 29, 3; br, 39, 3; br. 4, 3) napao Bulića 
da je, pozvan bolesnom ministru financija Zaleckyju, uručio molbu isusovca 
Ante Alfirevića da dozvoli osnivanje klerikalne banke u Splitu. Don Frane 
je, nagovoren od prosesora Milana Rešetara, tužio novinu na sud i Sloboda 
jc ispravila tu vijest (br. 46, 3). Don Frane piše kako je za osnutak banke, 
poslije Gospodarska štedionica, Tartalja doznao preko razgovora među prav¬ 
nicima na sudu. Tu je Ivan Benzon rekao svom zetu Nikoli Ljubiću da Alfi- 
rević neće lako dobiti dozvolu bez don Frane koji u ministarstvu ima dobra 
znanca, savjetnika Globočnika koji mu je pomogao kod slikanja katastarske 
mape Solina. Ljubić je to pričao kolegama među kojima je bio i Tartalja i 
taj je bujnom maštom povezao to s dolaskom Zaleckyja u Split. 

55 K. SEGVIĆ, U službi pravice za svjetskog rata 1914—1919, Hrvatska smo¬ 
tra, 1/1933, br. 5, 1. 6 , 193—204. 

56 BOŽIDAR STARI, n. dj., 314. i si. 

57 F. BULIČ. Zvona u Dalmaciji i njihovi lijevaoci, Sveta Cecilija, 14/1920, 
sv. 1, 5—7; sv. 2—3, 30—32; sv. 4, 70—74; sv. 5, 97—99; ISTI, Dodatak k član¬ 
ku: »Zvona u Dalmaciji i njihovi lijevaoci«, Sveta Cecilija, 16/1922, br. 5, 

131_ 133 

68 ARZ-ODFB, sv. 18. 

U vrijeme rata, koji je nazivao »taeterrimum omnium bellorum quodun- 
quam fuerit«, bio je izraziti pacifist, član bečkog društva »Para pacem« 
a potpomagao je akcije Marka Saugniera oko postizavanja mira zaže- 
livši uspjeh Prvom međunarodnom demokratskom kongresu. 59 Uz pomoć 
ruskih zatvorenika, izradio je u Solinu »Put mira« i »Put rata« prema 
iskopinama, a znao je zarobljenicima pružiti hranu iz svojih zaliha. 

U trećem svesku uspomena (U Europe sous les armes) Raymond Poin- 
care opisao je kako je prije rata obilazio solisnke ruševine, a tumačio 
mu ih je don Frane. U razgovoru nasamo Bulić mu je rekao, da je 
Austrougarska izazov protiv volje naroda, protiv ljudske slobode, pro¬ 
tiv pravde i razuma. Stoga »htjela Evropa ili ne htjela, država tako 
rđavo organizirana osuđena je na skoru smrt«. Poincare je priznao da 
su mu don Franine riječi bile na pameti u početku rata i osobito na 
njegovu kraju. 60 

Nakon svršetka rata opasnost od Talijana zbog Londonskog pakta (1915) 
bila je velika i kao uvijek kad je trebalo don Frane je ostavio mir 
svoje sobe i krenuo u borbu. S delegacijom iz Dalmacije borio se protiv 
ostvarenja Londonskog pakta koji je zabijao mač u srce narodno. Lutao 
je Parizom i zaradio tešku gripu (»Lutetia Parissorum aut ventosa, aut 
lutosa semper periculosa«). Tada se sastao sa Smodlakom i na čuđenje 
prisutnih pružio mu srdačno ruku jer »velika, narodna (politika) nas 
u Parizu spaja« — napisao je u svojim uspomenama. 

4. Nakon što je don Frane završio novu zgradu Arheološkog muzeja u 
Splitu, podigao »Tusculum« — odmaralište usred solinskih ruševina — 
postao počasni doktor zagrebačkog sveučilišta u povodu 75. godišnjice 
života (1921), kad je izišla i spomen-knjiga »Strenna Buliciana« sa 
stotinjak članaka stranih i domaćih stručnjaka, uputio rad Muzeja — 
bio je 1926. godine umirovljen. 

Oslobođen ovisnosti o Zadru i Beču, dobrim poznavanjem situacije na 
terenu, Bulić je uputio dvije okružnice crkvenim vlastima i općinama 
(10. V. 1922. i 10. V. 1921). U njima se zalagao za očuvanje starih spo¬ 
menika, njihovo uzdržavanje u ambijentima gdje su nastali i za vraćanje 
naših spomenika izvana, kao Višeslavove krstionice, ali za očuvanje i 
onih spomenika koji su svjedočanstva stranih vlasti u našim krajevima, 
kao mletačkih lavova. 61 

Bulić se, iako starac, osjećao duhovno bistar. Zbog starosti odbijao je, 
doduše, mnoge suradnje, 62 ali je marljivo sređivao skupljeni materijal. 

• 

r>9 u prigodi Bulićeva jubileja 1921, o tome je pisala La democratie 10. pro¬ 
sinca 1921. 

150 Bulić i svjetski rat, Novo doba, 9/1926,, br. 230 
01 V. HOFFILER, n. đj., 179—180. 

63 Godine 1925. Samostalna demokratska stranka javila je Buliću (24. XII.) da 
će izdavati vanpartijsku reviju Volja te da za nju pošalje sliku i opiše kakvu 
zgodu iz svoga života. Bulić se savjetovao s Trumbićem i odbio je suradnju 
zbog starosti a i bolesti (ARZ-ODFB, sv. 22). Godine 1927. uredništvo Slo¬ 
venca poslalo je Buliću upite o njegovu mišljenju o budućnosti kulture, ali 
je on odgovorio da nema vremena (ARZ-ODFB), sv. 23). Godine 1929. odbio 

Tada je izdao veće radnje kao Razvoj arheoloških istraživanja i nauke 
u Dalmaciji kroz zadnji milenij (Split, 1925) i s Ljubom Karamanoin 
Palača cara Dioklecijana u Splitu (Zagreb, 1927). Tu posljednju knjigu 
nudio je na tiskanje splitskoj općini, ali je ona odbila te ju je izdala 
Matica hrvatska uz dobar honorar — jedini, naglašava don Frane, što 
ga je u životu dobio. 63 

U tom razdoblju svog života don Frane je išao svojim pravcem. Bio je 
bliz Hrvatskoj pučkoj stranci, osnovanoj godine 1919, koja je pod 
utjecajem Antona Korošća i Štipana Barića okupljala kler i seoski 
svijet, ali nije predstavljala jaču grupaciju u šarenilu građanskih stra¬ 
naka u Kraljevini Srba, Hrvata i Slovenaca (SHS). 

Don Frane je više bio povezan s Trumbićem i sa simpatijom pratio rad 
njegova Hrvatskog kluba. S njim je Bulić ostao u dopisivanju. Inače, 
don Frane nije bio u susretima eskluzivan. Bio je prijatelj s Barom Popa- 
rićom, Svetozarom Rittigom, s kojim ga je povezivala ljubav prema glago¬ 
ljici, 6,1 Franjom Uccellinijem s kojim se nije složio nakon njegova boj¬ 
kotiranja biskupske poslanice godine 1933, 65 s Isom Kršnjavijem, književ¬ 
nikom Milanom Begovićem, 66 Lujom Vojnovićem i drugim raznomišlje- 
• 

je suradnju Narodnog dela iz Beograda a jednako i Milošu Miloševiću članak 
o arheologiji (ARZ-ODFB, sv. 23). Milan Begović ga je molio da za Savreme- 
nilt napiše o Pavlinoviću, ali je odbio s napomenom »Nie don Frane donna 
Vinka da može sipati...« (ARZ-ODFB, sv. 23). 

03 Sumarni pregled radova objavio je M. Barada, n. dj., 328—329. 

64 »-Kako u meni posve drugojačije živu stari naši knezovi i kraljevi, otkađa 
sam vidio Sv. Martu pod Bihaćima, Solinsku gradinu ili Svačice nad Visov- 
cem« : , pisao je Rittig Buliću 21. X. 1923. (ARZ-ODFB, sv. 20). Rittig je pisao 
21. VII. 1923. kako je bio s Josefom Vajsom kod nadbiskupa radi glagoljskog 
misala i da mu je drago što će se i u Zagrebu staroslavenski misiti jer je radio 
i privolio nadbiskupa da dade crkvu i samostan na Ksaveru franjevcima-tre- 
ćoredcima. Ne zna da li će se njihovo glagoljanje svima svidjeti. Rittig 22, 
III. iste godine žali što je Trumbić podlegao. Nije imao visoko mišljenje o 
Stjepanu Radiću: »Duboko je ovdje — piše Rittig — uvjerenje i onih intelek¬ 
tualaca u Zagrebu, koji su glasali za Radića, da on nema ni intelektualnih ni 
moralnih kvaliteta skupa s Pašićem i Pribičevićem, da naše pitanje riješi. 
Ta zadaća čeka Trumbića, Protića i dr., pak je za to velika nevolja, da ovi 
ljudi nišu izabrani« (ARZ-ODFB, sv. 20). 

05 Uccellini je pisao Buliću 27. II. 1933. iz Kotora o poslanici kako su ga no¬ 
vinari-zaskočili jer je on samo izjavio da ne odobrava poslanicu i da neće 
biti proglašena u njegovoj biskupiji. Ostavio je na volji svećenicima da urade 
kako znadu najbolje. Ipak, prema njemu, u poslanici se miješaju politika i 
vjera, osobito u završetku; prema njemu »pravi je venenum in cauda, koji 
jć cijeli spis’opoganio«. Oin je don Frani Ivaniševiću iznio svoje mišljenje, a 
kako se on time poslužio »to su njegovi posli«. Sokolaši su napadnuti javno 
i imaju pravo da se javno i brane, a on misli da su »operušali« biskupe. Po¬ 
vjerljivo piše Buliću kako nije pregledana točka po točka na zasjedanju, nego 
je spis »prokrijumčaren«, i on neće promijeniti tok Jugoslavije, »da se zasiti 
kakvoga propaloga političara a la Trumbić, Korošec, Pribičević. I naš je kler 
nažalost, zaražen do mozga ogavnim radićevizmom«. Bulić je slabo primio 
to pismo i dodao je svoj zapis pismu da mu stoga nije čestitao jubilej 18. V. 
1934, a: nadodaje i neke afere u koje je kotorski biskup uvučen zbog svoje 
naivnosti i zbog čega se odrekao biskupovanja. Inače je od mladih dana bio 
s njim. prijateljski povezan. 

66 Begović je g. 1926. pisao don Frani o nekom svom djelu o Splitu u kojem 
će Bulić biti glavni predstavnik uma, srca, rada, dobrote i veličine. ARZ- 
-ODFB, sv. 22. 

nicima te s Kerubinom Segvićem, Filipom Lukasom i književnicima 
Ivanom Brlić Mažuranić 67 i Božom Lovrićem. 08 Mogli bismo utvrditi da 
nije on njih tražio nego oni njega. Tako je predsjednica društva »Tomi¬ 
slav« u Zagrebu, Marija ud. Kumičić, savjetovala se s don Franom 
(12. VIII. 1925) o natpisima za obnovu crkve na Ksaveru (»Hrvatska 
žena«) i za Put križa. Traženo je da se u nj ubace originalni staro¬ 
hrvatski spomenici što je Bulić odlučno odbio.® Inače se dogovaralo o 
izdanju zbornika u prigodi proslave 1000. obljetnice hrvatskog kralje- 
stva s Mihovilom Abramićem, Rittigom i Karamanom. 70 Duvanjskim 
franjevcima poslao je radnju o pojavi kršćanstva u Duvnu. Bare Popa- 
rić mu je pisao godine 1927. o svojoj radnji o kraljici Margareti koja se 
nakon ubojstva bana Pribine povukla u Dubrovnik uz crkvu Sv. Stje¬ 
pana i živeći sveto s mužem darovala Dubrovčanima srebra za relikvi- 
jare 71 


07 Ivana Brlić-Mažuranić pisala je više puta don Frani. Tako je g. 1934. po¬ 
slala čestitku ali bez oznake ulice i ona se povratila. Stoga je 11. V. iste go¬ 
dine pisala don Frani: »Ako Don Bulića neznadu naći, onda zaista neka ukinu 
poštu!« ARZ-ODFB, sv. 23, 

08 Božo Lovrić je 7. I. 1933. uputio pismo s pjesmom »Zreo grozd« don Frani. 
Pismo donosimo u potpunosti: »Štovani i dragi učitelju; napisao sam ove sti¬ 
hove, da udovoljim svojoj savjesti. Kad sam stvarao pjesmu: Zreo grozd — 
mislio sam na Vas i sjetio se svojih mladenačkih zabluda. Kako sam sretan, 
da mogu svom dragom i velikom učitelju, da ovim stihovima kažem •— ko¬ 
liko ga volim i štujem. Osjećaj mi veli, da smo radili na jednoj te istoj njivi 
i da smo se kroz čitav život učili, da nadjačamo očaj i bjesove sumnje. Žr¬ 
tvovali smo se, da spasimo sebe i sve one, koji su vrijedni spasa. Čovjek je 
puka riječ, tek izrađena ličnost ima pravo, da se diči tim imenom. A što je 
ličnost? Uravnoteženo srce i um. Toj mudrosti Vi ste me naučili, moj prvi i 
najdraži učitelju. 

Vašovica-Palskeho 2 
7/1. 1933. 

00 ARZ-ODFB, sv. 18. i 22. 

70 Karaman je pisao Buliću 1. VIII. 1924. da je dobro što izlazi knjiga o sta¬ 
rohrvatskoj umjetnosti Josipa Strzygowskog (Starohrvatska umjetnost >, Za¬ 
greb, 1927), ali da se ne može misliti na monografiju hrvatskih istraživanja; 
jer je znanstvena obrada iskopina još u začetku. Prema njemu bi bilo naj¬ 
bolje da društvo »Bijaći« i »Kninsko društvo« izdaju po jednu knjigu. U 
jednoj je novini čak pisalo da će u ime Knina F. Sišić obraditi starohrvatske 
crkve u Biskupiji, Ć. Iveković izraditi snimke, Mihovil Abramić opisati isko¬ 
pine i predhiete iz seobe naroda, a da je njemu povjereno umjetničko razma» 
tranje. Stoga je on predložio Buliću da i »Bijać« objavi knjigu u kojoj bi 
Bulić pisao o radu društva i iskopinama kod »Sudanella« i »Sv. Kuzme i Da- 
mjana«, Abramić o ostacima kod sv. Marte, Mitreju poviše Rižinica i Bra- 
nimirovu natpisu, a on bi mogao obraditi o »Sudanellu« i tipu crkve na »Gra¬ 
dini« (Solin) te ispraviti neke krive podatke o crkvi Sv. Kuzme i Damjana. 
Jednako, završava, trebalo bi za narod nešto napisati (ARZ-ODFB, sv. 18). 
Rittig je u ime Odbora za proslavu molio Bulića 22. V. 1924. da za profesore 
u Zagrebu održi 1. lipnja predavanje iz hrvatske povijesti od IX. do XI. sto¬ 
ljeća, i to uz Vjekoslava Klaića i J. Strzygowskog. I Abramić je pisao Buliću 
da će se za publikaciju o 1000 . obljetnici hrvatskog kraljevstva pobrinuti 
Trumbić. Pododbornica Prosvjetnog saveza u Zagrebu Lenka Frangeš pisala 
je 23. VII iste godine don Frani kako nije zadovoljna sadržajem knjige Str-, 
zygowskog, te da bi o našim spomenicima trebali pisati Bulić ili Abramić. 

71 ARZ-ODFB, sv. 23. 

Godine 1926. Hrvatska pučka stranka kandidirala je don Franu, iako 
nije bio elan stranke, za općinskog vijećnika Splita. To su bili prvi 
narodni izbori nakon godine 1913. U proglasu od 18. studenog naglasilo 
se kako stranka zastupa autonomijsko stanovište uređenja države, u 
kulturi kršćanske temelje a u socijalnoj politici suradnju svih staleža i 
zaštitu najslabijih. Bulić je bio izabran, ali je iz osjećala pravde na 
prvoj sjednici protestirao kao njen predsjednik i napustio je, jer je 
Ministarstvo unutrašnjih poslova zabranilo prisustvovanje zakonski iza¬ 
branim poslanicima Saveza radnika i seljaka, s obrazloženjem: »Gdje 
nema radnika, nema naroda, a gdje nema narod, nema ni Frane.« Na¬ 
kon dvije godine nastupila je Šestojanuarska diktatura. Bulić se tada 
nije slagao s vodstvom stranke koje nije dosljedno vodilo hrvatsku poli¬ 
tiku nego se oportunistički približavalo režimu, stoga je izjavio: »ne 
slažem (se) s današnjim stanovištem pučke stranke i njezinim političkim 
radom, premda kulturna načela prihvaćam od uvijek i prije osnutka 
pučke stranke«. 72 Ipak je bio bliz konzorciju tek osnovane novine Hrvat¬ 
ska straža (1929) i obligirao se godišnje davati 240 dinara pripomići. Na 
molbu Mate Ujevića poslao je više članaka za objavljivanje. 72 

Veće je njegovo angažiranje u politici bilo na poticaj Trumbića. U 
pismu od 10. prosinca 1927. Trumbić je poslao don Frani prijepis ulom¬ 
ka iz uspomena Poincarea u kojem piše o Bulićevu proročanstvu pro¬ 
pasti Austrougarske. U teškoj situaciji nastaloj nakon atentata na Stje¬ 
pana Radića, Trumbić je pomišljao kako bi bilo dobro da starac Bulić 
otiđe u Pariz, sastane se s Poincareom, tada predsjednikom francuske 
vlade (1926—29) i da mu iznese unutarnju situaciju SHS. O tome 
postoji dopisivanje u Regionalnom zavodu u Splitu, a i kratki prikaz 
što ga je sastavila žena don Franina sinovca Vinka Bulić. 74 

Usprkos visokim godinama (82), don Frane je pristao da otputuje. 
Novac za put i osmodnevni boravak:, u visini od 10.000 dinara dao je 
»prijatelj« — mons. Svetozar Rittig. Trumbić je smatrao da Bulića mora 
pratiti profesor Josip Barač koji je izvrsno govorio francuski, a don 
Frane je želio da s njim ide i Vinka. Stoga je odlučio da joj sam plati 
put od honorara što ga je dobio od Matice Hrvatske. Nakon podužih 
dogovora, jer se Barač kao izraziti protutalijanaš i antifašist nije usu¬ 
đivao putovati zgodnijim putem preko Italije, odlučeno je da se 14. 
listopada krene preko Schwarzacha u Francusku. Međutim, u subotu 
pred odlazak najavio je svoj dolazak iz Dubrovnika u Split francuski 
• 

52 ARZ-ODFB, sv. 23; Nenad Cambi, Predgovor u knjizi Frane Bulić, Izabrani 
spisi, Split, 1974, 50—51. 

73 F. BULIĆ, Iz ratnih zapamćenja Don Frane Bulića, Hrvatska straža, 1/1928, 
br. i, 3; ISTI, Iz ratnih zapamćenja, Hrvatska straža, 1/1929, br. 12, 3; ISTI, 
Eskurs o crkvi sv. Maksima u Jesenicama Poljica, Hrvatska straža, 6/1934, 
br. 146, 9; u istom broju: O crkvi sv. Maksima na ostrvu Majsan kod Kor¬ 
čule, str. 7. 

74 Vinka je završila svoj prikaz šaljivim tonom: »Buduć don Frane stavio na 
raspolaganje svojih 10.000 — što je dobio Za 'Dioklecijanovu palaču’, to mi je 
nekidan pokazao manuskript Po ruševinam Solina, isto što piše za Maticu. Ja 
ga zapitah: ’A kad primite honorar za 'Ruševine', gdje ćemo onda?’ On se 
nasmija i veselo će: ’U London! Honorarom 'Ruševina' idemo u London!’« 



novinar Charles Loiseau, muž Đene Vojnović, sestre Iva i Luja Voj¬ 
no vića. Loiseau je don Frani prenio srdačne pozdrave Poincerea i ujed¬ 
no izrazio se spremnim da na povratku ponese Bulićevo pismo pred¬ 
sjedniku. Don Frane je mislio poslati po tom novinaru, koji je radi 
žene bio jugoslavenski orijentiran, »promemoriju« Poincareu, ali se 
tome odlučno suprotstavio Trumbić, jer bi Loiseau mogao dati pismo 
Luji a on Beogradu. Trumbić je stoga zatražio da Bulić usmeno prikaže 
Loiseauu situaciju u zemlji i neka mu naglasi kako se unutarnje pitanje 
u državi neće riješiti s nekoliko hrvatskih ministara u vladi. Don Frane 
je, međutim, bio stvarno obolio tako da je sama Vinka dočekala 
Loiseaua na povratku iz Dubrovnika i jedva ga nagovorila da otiđe u 
Muzej bolesnom starcu. Iz razgovora se moglo naslutiti da je njemu, a 
osobito njegovoj ženi, bilo stalo do pismene »promemorije«. Don Frane 
je Loiseauu iznio otvoreno kako se nastala kriza može riješiti jedino 
konfederacijom, ali je Francuz samo mahnuo rukom. Na spomen Trum- 
bića, koji bi s hrvatske strane mogao djelovati na smirenje naroda, 
Loiseau je skočio tvrdeći da u Beogradu ne žele ni da čuju za njega. 
Na Bulićevu primjedbu da bi to mogao biti Poincare, on mu je odgo¬ 
vorio kako se nitko ne želi miješati u unutarnje poslove drugih država, 
a osim toga da je i njegov položaj u Francuskoj nesiguran, što je 
stvarno i bio jer je te godine prestao biti predsjednik francuske vlade. 
Taj je razgovor obeshrabrio don Franu ne zbog toga što nije otišao u 
Pariz, nego što nije vidio izlaza iz teške situacije Hrvatske i cijele 
države SHS. Moguće je stoga na sličici u prigodi svoje dijamantne sv. 
mise, koju je odslužio 31. listopada te godine u staroj crkvici sv. Mar- 
tina u zidinama Dioklecijanove palače, dao tiskati kao moto parafrazu 
iz Sv. pisma (Lk, 2, 29): »Ne otpusti slugu tvoga, Gospodine, po riječi 
tvojoj u miru, jer ne vidješe jošter oči moje spasenje tvoje: mir u 
svijetu.« 73 

Nastupila je Šestojanuarska diktatura kojoj su pristupili Korošec i Barić 
a i Bulićev sinovac Ivan. Don Frane se bojao da će i kamene spomenike 
odnijeti iz Splita i mislio je javno nastupiti i intervenirati do ministra 
Mate Drinkovića, pa i samog kralja, kako je 27. veljače 1929. pisao 
Trumbiou, ali ga je od toga on odvratio. 76 

Bulić se ponovno povukao, ali je pratio događaje. Teško su ga pogađale 
žrtve diktature, neke intrige oko Euharistijskog kongresa u Zagrebu 
(1931), 77 kao i proslava 50. obljetnice pohrvaćenja splitske općine (1932). 
Tada je don Frane izdao proglas u listopadu mimo ili, bolje, protiv 
općinskog. U njemu je nagalsio kako su Split i Dalmacija uvijek bili 
hrvatski i stoga je općinska zastava nakon pobjede narodnjaka i postala 
• 

75 ARZ-ODFB, sv. 16. 

76 Bulić je, naime, Trumbiću 27. II. 1929. javio da je njegov nećak Ivan bio 
40 minuta u audijenciji kod kralja. On ga je zapitao što mu je don Frane i 
laskavo se o njemu izjasnio. Ivan je don Franu nagovarao da piše ministru 
Drinkoviću, ali ga je Trumbić od toga odvratio. 

77 Kerubin Šegvić pisao je Buliću 7. VII. 1930. da intervenira kod nadbiskupa 
Bauera da odgodi Euharistijski kongres u Zagrebu jer vlada želi službeno 
prisustvovati. Bulić je o tome govorio papinskom nunciju Pellegrinettiju pred 
splitskim biskupom Bonefačićem, ali bez uspjeha. ARZ-ODFB, sv. 20. 

trobojnica sa starodrevnim grbom grada Splita, što je priznala čak i 
austrijska vlada. Stoga proslava mora biti hrvatski-narodna, a tadašnje 
općinsko zastupničko vijeće nije izabrano te ne može organizirati na¬ 
rodnu proslavu. Pa i njegovi zaključci od 25. lipnja predviđaju samo 
službenu proslavu i stoga se on neće na nju odazvati, a ni oni koji su 
desetljećima bili od naroda izabirani u općinsko vijeće. 78 S Bulićem se 
složio i Smodlaka. On mu je 10. listopada poslao prijepis svoga pisma 
općini koje je bitno isto kao i Bulićev proglas samo što ističe svoju 
Hrvatsku demokratsku stranku. 70 

Don Frane Bulić, iako »peccator et indignus presbyter« — kako je 
uklesao na svoj kameni sarkofag — bio je karakteran rodoljub koji je, 
kako ga je, možda, ponajbolje okarakterizirao Ivan Meštrović, uvijek 
bio spreman: »Kazati istinu uz svaku cijenu i stajati uspravan na sva¬ 
kom vjetru«. 80 , 'jv../ ...’V'.'’’''";-. ’ 

Bio je pravi i vječni hrvatski »žrec«. 



78 proglas su potpisali sam don Frane, Ante Trumbić, Lovre Aržić, Marin Bi- 
lić, Kajo Bulić, Ivan Dvornik, ing. Vjekoslav Ivaniševie, Pave Matković pk. 
Jakova, Lovre Reić, File Tudorić, dr. Josip Berković, Jakov Čulić, Frane Bra- 
dić, Mijo Bužančić, Ante Grubić pok. Duje, Ivan Jakasović pok. Mate, Pave 
Ozretić pok. Joze, Mate Tante pok. Nikole, Jere Viđak pok. Lovre (ARZ- 
-ODFB, sv. 23). 

70 Isto. U općinskom upraviteljstvu tada su bili: J. Račić, načelnik, prisjed- 
nici: Roko Stojanov, Ivan Bulić, Vlade Matošić, Josip Pijević, Slavko Radića, 
Jozo Zelić. 

80 I. MEŠTROVIĆ, Smrt don Frane Bulića, Nova Evropa, 1934, knj. 27, br. 9, 
336. ' 






